polyglot-tagger/wikipedia-language-snippets-filtered huggingface dataset:
تاریخ کے مذکورہ بالا بیان میں محمد ابن سیرین کے اقتباس میں فتنۂ دوم کے تذکرے اور 744ء میں یزید ابن الولید کی موت کا حوالہ اس بات کی جانب نشان دہی کرتے ہیں کہ اصحاب حدیث کہلائے جاسکنے والے افراد عالم اسلام کے ابتدائی زمانے یا اس سے بھی کچھ قبل موجود تھے؛ اس کے علاوہ امام محمد بن حسن شیبانی کا ایک حوالہ بھی دیا جاسکتا ہے جس میں انہوں نے امام ابن شہاب زہری کا تذکرہ کرتے ہوئے کہا کہ؛ مدینہ منورہ میں جو بھی اہل حدیث ہوئے، ان میں سب سے بڑے عالم زہری رحمہ اللہ تھے۔
ان تاریخی حوالہ جات سے یہ بھی اندازہ ہوتا ہے کہ اس زمانے میں اہل حدیث اور اہل الرائے کی کوئی تفریق نہیں واضح طور پر پیدا نہیں ہوئی تھی اور محمد ابن سیرین کے حوالے سے ہی اہل سنت اور اہل البدع کے گروہوں کی موجودگی بھی اس ہی عہد میں ظاہر ہوتی ہے۔
تابعین کا دور نامی قطعے میں درج ابن سیرین کے بیان سے دو باتیں اور سامنے آتی ہیں ؛ ایک تو یہ کہ اس زمانے میں بناوٹی یا اختراعی احادیث پائی جاتی تھیں ورنہ اصحاب حدیث کو ان کی تحقیق کی ضرورت پیش نا آتی اور دوسری بات یہ سامنے آئی اصحاب حدیث ہر مستند یا غیر مستند حدیث کو تسلیم نہیں کرتے تھے۔
جیسا کہ مضمون کی ابتدا میں ذکر آیا کہ اہل حدیث ہر مسلمان ہوتا ہے اور اسی طرح اہل سنت بھی ہر مسلمان ہے لیکن اس کے باوجود اس قسم کے نام اسلام میں مختلف تفرقوں کے مابین تفریق واضح کرنے کے لیے الگ الگ گروہوں کے ليے ہی مستعمل دیکھے جاتے ہیں اور یہ استعمال عام اخبار سے لیکر علمی نوعیت کی کتب تک عیاں ہے۔
اہل حدیث کو وہابی بھی کہہ دیا جاتا ہے کیونکہ یہ تحریک محمد بن عبدالوہاب کی تحریک سے ملتی جلتی ہے حالانکہ محمد بن عبد الوہاب کی تحریک سترھویں صدی میں واقع ہونے والی تحریک ہے۔
سلفی کا لفظ اصل میں سلف سے بنا ہے اور ہر وہ مسلمان جو اسلاف کی تعلیمات پر چلتا ہو وہ سلفی ہے ؛ مختلف عقائد کے فرقے بننے سے قبل تمام اہل اسلام سلفیت ہی پر قائم تھے۔
اہل الحدیث گروہ کے وجود میں آنے کے بھی محققین نے متعدد اسباب بیان کیے ہیں اور ان اسباب کو سمجھنے میں آسانی پیدا کرنے کی خاطر؛ نفسیاتی، جغرافیائی، سیاسی اور معاشرتی اسباب میں تقسیم کیا جاسکتا ہے۔
اصول الفقہ کا آغاز خود صحابۂ اکرام کے زمانے سے ہی ہو چکا تھا کیونکہ قرآن اور سنت کی روشنی میں قرآن اور حدیث میں نا ملنے والے مسائل اس وقت بھی تھے۔
صحابہ اکرام کے دور میں اجتہاد کی ضرورت محسوس نہیں ہوئی لیکن ان کے بعد کے دور میں اور اسلام پھیلنے کے ساتھ ساتھ متعدد تبدیلیاں دیکھنے میں آنے لگیں ؛ اب عربی زبان پر کامل عبور رکھنے والوں کے ساتھ عربی زبان سیکھنے والے بھی شامل تھے، اسی طرح اب اسلامی حکومت میں ایسے علاقے بھی تھے کہ جہاں ابھی تک لوگوں کے درمیان قبل از اسلام کے ناصرف اطوار بلکہ قوانین تک موجود تھے۔
صحابہ اکرام کے دور کے جیسا اب کوئی قرآن و سنت کا مرکز نہیں رہا تھا، اب اسلامی علما میں بھی مختلف افکار لوگ تھے اور ایسے میں ضرورت محسوس ہوئی اجتہاد کو مربوط و منظم کرنے کی جس کی جانب کسی تنازع کی صورت میں رجوع کیا جاسکے ؛ تاریخی مطالعہ اس قسم کی صورت حال کا زمانہ کوئی 750ء کے لگ بھگ دکھاتا ہے۔
اہل الرائے اور اہل القرآن کے برخلاف اس تفرقے میں احادیث نبوی کی اسناد پر زور دیا جاتا ہے یعنی اہل الرائے کی طرح تقلید پر قائم نہیں ہوتے یہ لوگ آئمہ اہلسنت کی تقلید نہیں کرتے یہ خود اجتہاد کرتے ہیں ان کا ماننا ہیں کہ سب بدعت کے قریب ہیں اور ہم بدعت سے دور ہیں۔
اہل حدیث کا یہ عقیدہ ہے کہ قرآن کے بعد حدیث کو اپنی زندگی کا مشعل راہ بنایا جائے اگرکسی معاملہ میں قرآن و حدیث سے مسئلہ کی وضاحت نہ ہو تو مجتہدین، کے اجتہادات کو دیکھا جائے جس کا اجتہاد، قرآن اور حدیث کے زیادہ نزدیک ہے اسے لے لیا جائے جو نا موافق ہو اسے رد کر دیا جائے۔
اس سلسلے میں قرآن کریم کی سورت النجم کا حوالہ بھی دیا جاتا ہے : (ترجمہ: اور نہیں بولتا ہے وہ اپنی خواہش نفس سے، نہیں ہے یہ کلام مگر ایک وحی جو نازل کی جا رہی ہے۔
مفتی عبدالجلیل کے مطابق ؛ حدیث کو رد کرنے کا رحجان مغرب کی استعماریت سے مقابل آنے کے ليے اس سے متصادم اسلامی نظریات کو رد کرنے والے جدت پسندوں کی جانب سے بیسویں صدی کے اوائل میں بھی سامنے آیا، ان ہی میں سے ایک شخص عبداللہ چکرالوی نے احادیث کو یکسر رد کر کہ اہل القرآن کی بنیاد ڈالی۔
دوسری جانب اہل حدیث بھی انتہا پر پہنچے ہوئے ہیں؛ ان کے نزدیک حدیث کی متابعت، قرآن شریف کی آیات کے اتباع کے برابر ہے کیونکہ قرآن کریم میں اللہ تعالی نے خود رسول ہر بات کو اللہ کی اجازت سے ہونے کی ضمانت دی ہے اور اس سلسلے میں سورت النجم کی ابتدائی 15 آیات بکثرت حوالے کے طور پیش کی جاتی ہیں، اس سورت کے حوالے میں ایک قابل غور بات یہ ہے کہ سورت میں اللہ تعالی کا اشارہ، محمد کے اس قول کی جانب ہے جو قرآن کی صورت نازل ہو رہا تھا۔
فی الحقیقت ؛ حدیث اور سنت دونوں ایک دوسرے سے ناصرف لسانی اعتبار سے بلکہ شریعت میں اپنے استعمال کے لحاظ سے بھی ایک دوسرے سے مختلف ہیں ۔
سنت کی تشکیل میں احادیث اہم کردار ادا کرتی ہیں لیکن سنت صرف احادیث سے نہیں بنی ہوتی ہے ؛ سنت میں رسول کی زندگی کا وہ حصہ بھی شامل ہے جو الفاظ کی شکل میں نہیں مثال کے طور پر تقریر اور یا کسی عبادت کا طریقہ، تقریر کو محدثین حدیث میں بھی شمار کرتے ہیں۔
اس کے علاوہ سنت میں قرآن اور حدیث میں بیان کردہ ہدایات پر عمل کرنے کا نمونہ پایا جاتا ہے ؛ یہ طریقہ یا عملی نمونہ محمد کے زمانے میں موجود اس عہد کی نسل سے اجتماعی طور پر اگلی اور پھر اگلی نسل میں منتقل ہوتا رہتا ہے اور اس کی اس اجتماعی منتقلی کی وجہ سے اس میں نقص یا ضعف آجانے کا امکان حدیث کی نسبت کم ہوتا ہے کیونکہ حدیث ایک راوی سے دوسرے راوی تک انفرادی طور پر منتقل ہوتی ہے اور اس منتقلی کے دوران اس راوی کی حیثیت، اعتبار اور اس کی یاداشت کا دخل ہوتا ہے۔
جبکہ دوسری جانب اسی منتقلی مسند خلافت و سیاسی مرکز نے اہل الرائے کی نشو و نما میں بھی کردار ادا کیا؛ کہ خارجی اور دیگر گروہوں کی جانب سے بناوٹی احادیث کا اپنے مفاد میں استعمال بڑھ گیا تھا جس کے باعث عراق کے علما کو احادیث کو قبول کرنے کے ليے متعدد شرائط عائد کرنا پڑیں اور بعض اقسام کی احادیث کی نسبت قیاس اور رائے کو ترجیح دینے کی ضرورت پیش آنے لگی۔
ان بناوٹی اختراعی احادیث کی موجودگی کا ثبوت، تاریخی جائزہ کے قطعے میں تابعین کا دور میں دیے گئے محمد ابن سیرین کے اقتباس سے بھی ملتا ہے کہ اگر اس زمانے میں بناوٹی احادیث نہیں تھیں تو پھر اہل احادیث کو راوی حدیث کے اہل سنت یا اہل بدع میں سے ہونے کی تفتیش کی ضرورت ہی کیوں پیش آتی۔
مذکورہ بالا تاریخی مقام محض ایک قسم کا نشان ہے جہاں سے اہل حدیث واضح ہو کر نظر آنا شروع ہوئے لیکن چوتھے خلیفہ حضرت علی اور امیر معاویہ کے مابین جنگ صفین پر معاہدے کے بعد مسلمان جو اب تک دو بڑے گروہوں میں بٹے ہوئے تھے اب تین گروہوں میں دکھائی دینے لگے ؛ اول شیعہ دوم خارجی اور سوم باقی تمام ۔
یہ لوگ حضرت محمد کی سنت پر زور دیتے تھے اور حدیث کی عمل داری کے حق میں ہونے کے ساتھ ساتھ اولین صحابہ اکرام اور ابتدائی مسلم امہ کی راست داری پر یقین رکھتے تھے۔
آٹھویں، نویں صدی کے حجازی ہوں یا بغدادی ؛ ان علما اکرام کے خلوص نیت پر شبہ کوئی بھی تاریخ کا مطالعہ کرنے والا کرنے کی جسارت نہیں کر سکتا۔
اسلام کے مرکز سے قریب بسنے والوں کو انسانی نفسیات کے مطابق احادیث کو چھوڑ کر کسی عالم کی رائے پر فیصلہ سناتے وقت کسی غلطی کا خوف تھا تو کسی دور بسنے والے زہن میں نفسیاتی طور پر یہ تشویش ہوتی تھی کہ تمام تر احتیاط کے باوجود راوی حدیث کے دل کا حال اور اس کی سچائی صرف اللہ کے علاوہ کوئی نہیں جان سکتا تھا۔
اگر راوِیِین الحادیث کی لڑی میں سے کوئی راوی کسی جگہ مستند نا ہوا تو علم الحدیث کی تمام تر وسعت اور احادیث کا انتخاب کرنے کے تمام تر سائنسی طریقۂ کار کے باوجود شبہ کی گنجائش پیدا ہو سکتی تھی۔
غیر مسلم محققین کے یہاں ایک معاشرتی وجہ اسلامی سلطنت میں نئے داخل ہونے والے بعض مقامات پر وہیں کے پرانے قوانین کا موجود ہونا بھی بیان کی جاتی ہے۔
اگرچہ محمد ابن عبدالوھاب کی تحریک جو سترھویں صدی میں شروع ہوئی اس کے بعد یہ لفظ ایک خاص فرقے کے لیے استعمال ہونے لگا مسلمانوں میں جو غیرمقلد ہیں احکامِ شرعیہ میں۔
اہل حدیث کی اصطلاح اب اس گروہ کی پہچان رہی جو سنت نبویہ کی تعظیم اوراس کی نشراشاعت کا کام کرتا اور نبی صلی اللہ علیہ وسلم کے صحابہ کے عقیدہ جیسا اعتقاد رکھتا اورکتاب وسنت کوسمجھنے کے لیے فہم صحابہ رضي اللہ تعالی عنہم پرعمل کرتے جو خیرالقرون سے تعلق رکھتے ہیں، اس سے وہ لوگ مراد نہیں جن کا عقیدہ سلف کے عقیدہ کے خلاف اوروہ صرف عقل اوررائ اوراپنے ذوق اورخوابوں پراعمال کی بنیادرکھتے اوررجوع کرتے ہيں۔
اہل حدیث خود کو وہ گروہ اورفرقہ ہے جوفرقہ ناجيہ اورطائفہ منصورہ جس کا ذکر احادیث میں ملتا ہے اورنبی صلی اللہ علیہ وسلم کے اس فرمان :
انہیں اہل حدیث، اہل اثر، اہل اتباع، طائفہ منصورہ اور فرقہ ناجیہ بھی کہا جاتا ہے کیونکہ یہ نبی اور سلف صالحین کے پیروکار ہوتے ہیں۔
یہاں ایک قابل ذکر بات یہ ہے کہ اصلی کا لقب ؛ اہل حدیث ہی نہیں بلکہ دیگر غیر مقلدین جیسے سلفی، مقلدین جیسے بریلوی، اہل تشیع اور صوفیا سمیت ہر فرقہ خود اپنے ليے استعمال کرتا ہے۔
اس کے بعد فتاوی کے اجرا کا تابعین کا دور آتا ہے اور ان میں امت کے وہ لوگ شامل تھے کہ جو صحابۂ اکرام جیسے فقہا کے ساتھ رہ چکے تھے ؛ ان میں زین العابدین، ابو عبد اللہ نافع ، عکرمہ ، یحیی بن ابی کثیر، سعد بن المسیب، عطا بن ابی رباح ، محمد ابن سیرین اور ابن شہاب الزھری جیسے علما کے نام آتے ہیں۔
یہ تابعین فتاوی کے اجرا کے سلسلے میں سیرت اور صحابہ کی روش سے نہیں ہٹتے تھے اور گو کہ ان کے فتاوی میں فرق نہیں پایا جاتا مگر قیاس کے استعمال کی جھلک اس دور سے واضح ہونے لگتی ہے۔
تبع تابعین کا دور کوئی نویں صدی عیسوی کے اوائل تک آتا ہے اور اس دور میں آنے والے ناموں میں سے چند اہم نام ؛ امام ابو حنیفہ جو ایک اور مشہور تبع التابعی امام مالک کے معلم بھی تھے، ھشام بن عروہ، عبدالرحمن بن عمرو الاوزاعی اور سفيان بن عيينہ کے نام آتے ہیں۔
امام مالک کی بیان کردہ احادیث، مسند سمجھی جاتی ہیں کیونکہ ان کے راویین مستند ہوا کرتے تھے اور ان کے یہاں مدینے کے سات اہم فقہا سے استفادہ کیا جاتا ہے۔
آج کے جدید دور میں متعدد تیز رفتار ذرائع سے ناپید آٹھویں صدی میں نقل و حمل کے ليے گھوڑوں اور اونٹوں پر انحصار سے اس زمانے میں انسانی روابط کی نوعیت کا اندازہ لگایا جاسکتا ہے۔
حجاز میں رہنے والے ایک عالم کی نسبت کوفہ میں مقیم کسی عالم یا قاضی یا منصف کے ليے کسی بات کا فیصلہ کرتے وقت مختلف اقسام کی احادیث پر انحصار مشکل ہوسکتا تھا۔
اس اصطلاح یا باالفاظ دیگر اس گروہ کی شکل آٹھویں صدی عیسوی کے اواخر سے ظہور پانے لگی تھی؛ 744ء میں خلیفہ یزید ابن الولید کی موت پر متعدد علما کے خیال میں امت کے زوال کا آغاز ہو رہا تھا اور ان کے نزدیک اس کی وجہ مختلف سطحوں پر قرآن کی مختلف توجیہات پیش کرنے میں تھی۔
اس مقام سے وہ علما جو گو احادیث کو مقدم رکھتے تھے اور اصحاب حدیث تھے مگر کسی گروہ کی شکل میں نا تھے، ان علما سے جدا ہونے لگے جو قیاس یا رائے کا استعمال کرنے کے حق میں تھے، انہیں اہل الرائے یا اصحاب رائے بھی کہا جاتا ہے۔
عراق میں مقیم امام ابو حنیفہ کے ليے کسی سنی سنائی حدیث پر فیصلہ کرنا، حجاز میں مقیم کسی عالم کی نسبت ایک بالکل مختلف نوعیت کا معاملہ ہوسکتا ہے کہ جہاں براہ راست احادیث کی اسناد کو یقینی بنایا جانا ممکن تھا۔
مستند احادیث تک رسائی رکھنے والے کے ليے کسی اور کی رائے پر انحصار کرنا ممکن نہیں تھا؛ یہ لوگ اپنی توجہ احادیث پر مرکوز کر رہے تھے اور ان کے ليے کمزور حدیث بھی کسی زہن کی مضبوط رائے سے احسن تھی، ان میں امام احمد بن حنبل کا نام بھی نمایاں آتا ہے۔
سنت کا نمونہ پیغمر نے پیش کیا اور پھر اس کے بعد اصحاب اکرام اور تابعین سے ہوتا ہوا موجودہ زمانے تک پہنچا ہے اسی ليے اس میں امت کے اجتماعی درست طریقۂ کار یا راہ کا مفہوم بھی شامل ہوتا ہے، یہی وجہ ہے کہ عموما اس کے ساتھ الجماعت کا لفظ لگا کر سنت و الجماع بھی کہا جاتا ہے۔
ہروقت میری امت سے ایک گروہ حق پر رہے گا جو بھی انہیں ذلیل کرنے کی کوشش کرے گا وہ انہيں نقصان نہیں دے سکے گا، حتی کہ اللہ تعالی کا حکم آجائے تووہ گروہ اسی حالت میں ہوگا ) صحیح مسلم حدیث نمبر ۔
آکٹیو میں فنکشن کا مقصد دوسری شمارندی زبانوں کی طرح ہے کہ یہ کچھ ادخال لیتی ہے اور ان کو استعمال کرتے ہوئے کچھ اخراج واپس کرتی ہے۔
سید ضمیر حسین شاہ ضمیرؔ جعفری یکم جنوری 1916ء کو منگلا کے قریب ضلع جہلم کے چھوٹے سے گاؤں چک عبدالخالق میں سید حیدر شاہ کے گھر میں پیدا ہوئے۔
ان کے پرنانا سلطان العارفین حضرت پیر سید محمد شاہ پوٹھوہار اور آزاد کشمیر کے مقبول صوفی اور پنجابی کے یگانہ روزگار شاعر تھے، جو عارف کھڑی حضرت میاں محمد بخش قادریؒ کے ہم عصر تھے۔
شعر و سخن کی کونپلیں ساتویں جماعت ہی سے پھوٹنے لگی تھیں، پنجاب یونیورسٹی کے طلباء کے ایک شہری مقابلے میں اپنی ایک نظم پر جسٹس سر شیخ عبدالقادر کے ہاتھوں پہلا ادبی اعزاز طلائی تمغا حاصل کیا۔
پھر کچھ عرصہ جہلم اوردہلی میں چھوٹی موٹی ملازمت کے بعد برطانوی ہند فوج میں شامل ہوگئے اور تین برس جنوب مشرقی ایشیاء کے محاذ پر فوج کے تعلقات عامہ کے شعبہ میں خدمات انجام دیں۔
فوج میں انہیں لاہور کے عہد ساز مجلے ’’کارواں، ، کے مدیر کرنل مجید ملک، کرنل فیض احمد فیض، کیپٹن ن، م راشد اور کمانڈر عسکری جیسے شعراء اور ادیبوںکی رفاقت میں کام کرنے کا موقع ملا۔
دوسری عالمی جنگ کے شعلے سرد ہوجانے پر 1948ء میں کیپٹن سید ضمیر جعفری آزاد وطن پاکستان آگئے اور انہیں کشمیر کی جنگ آزادی کے محاذ اوڑی کے مورچوں میں تعینات کردیاگیا۔
پھر اپنے دو عسکری دوستوں کرنل مسعود اور کیپٹن مسعود اللہ کے اشتراک سے آپ نے راولپنڈی کا پہلا روزنامہ’’ بادشمال، ، جاری کیاجو ایک نئی روایت کا بانی تھا مگر مالی مشکلات نے ’’باد شمال‘‘ کو بھی ’’باد مخالف‘‘ کے حوالے کردیا۔
سید ضمیر جعفری دل برداشتہ ہوکر اپنے گاؤں واپس چلے گئے اور 1975ء میں اپنے علاقے کی سیاسی نشست سے بطور آزاد امیدوار صوبائی اسمبلی کیلئے الیکشن لڑا اور اس لڑائی میں الیکشن جیت گیا اور ضمیر ہار گئے۔
مزاح نگار کی حیثیت سے مشہور ہوئے، لیکن سبھی اصناف میں خوب طبع آزمائی کی، شعر و سخن اور مزاحیہ نثر پاروں کے علاوہ اخباری کالم نگاری میں بھی ضمیر جعفری کا اسلوب جداگانہ تھا، ان کے کالم کثیر اشاعت روزنامے، جنگ، غالب، بادشمال، خبریں، الاخبار، ہفت روزہ اخبار جہاں، ماہانہ اردو ڈائجسٹ، سیارہ ڈائجسٹ میں باقاعدگی سے شائع ہوتے رہے ہیں۔
ان کے کئی ملی نغمے اب بھی کانوں میں رس گھولتے ہیں بلکہ ان کا لکھا ہوا نغمہ "میرا لونگ گواچہ" مسرت نذیر کی آواز میں جب سماعتوں سے ٹکراتا ہے تو جعفری صاحب کی شخصیت بے ساختہ سامنے گھومتی نظر آتی ہے۔
1949ء میں فوجی ملازمت کو خیرباد کہہ کر "بادشمال"کے نام سے اپنا روزنامہ جاری کر دیا جو ناکام رہا پھر پنجاب اسمبلی کے انتخابات میں پنجہ آزمائی کی وہ بھی ناکام رہی بعد ازاں پھر سے فوج میں واپسی ہو گئی۔
ایرین کے معروف جنرل نیکٹس کو شکست دینے کے بعد ہارون کی فوج نے کریسوپولس میں پڑاو ڈالا جو قسطنطنیہ کے بالکل سامنے ایشیائی حصے میں قائم تھا۔
جب ملکہ نے دیکھا کہ مسلم افواج شہر پر قبضہ کرنے والی ہیں تو اس نے معاہدے کے لیے سفیروں کو بھیجا لیکن ہارون نے فوری ہتھیار ڈالنے کا مطالبہ کرتے ہوئے تمام شرائط منظور کرنے سے انکار کر دیا۔
کہا جاتا ہے کہ ایک سفیر نے کہا کہ ملکہ نے بطور جنرل آپ کی صلاحیتوں کے بارے میں بہت کچھ سنا ہے حالانکہ آپ ان کے دشمن ہیں لیکن وہ بطور ایک سپاہی آپ کی قدر کرتی ہیں۔
ہارون ان کلمات سے خوش ہوا اور سفیروں کو کہا کہ اپنی ملکہ سے کہہ دو کہ وہ ہمیں سالانہ 70 ہزار اشرفیاں عطا کرتی رہے تو کوئی مسلم فوج قسطنطنیہ کو نقصان نہیں پہنچائے گی۔
ہارون ایک عظیم فوج لے کر نائسیفورس کے مقابلے پر آیا اور بحیرہ اسود کے کنارے شہر ہراکلیا کامحاصرہ کرکے نائسیفورس کو دوبارہ خراج کی ادائیگی پر رضامند کیا۔
لیکن خلیفہ کے بغداد پہنچتے ہی وہ ایک مرتبہ پھر مکر گیا جس پر ہارون 15 ہزار افراد کے ساتھ ایشیائے کوچک پر ایک مرتبہ پھر حملہ آور ہوا جبکہ رومیوں کی تعداد ایک لاکھ 25 ہزار تھی لیکن ہارون نے اسے زبردست شکست دی اور نائسیفورس زخمی ہوا اوراس کے 40 ہزار فوجی مارے گئے۔
خراج کی ادائیگی پر رضامندی کے اظہار کے باوجود رومی بادشاہ ایک مرتبہ پھر مکر گیا جس پر ہارون رشید نے اس کے قتل کا حکم جاری کیا اور ایک مرتبہ پھر رومی سلطنت پر چڑھائی کی لیکن اسی وقت سلطنت عباسیہ کے ایک شہر میں بغاوت شروع ہو گئی جسے کچلنے کے لیے وہ اس جانب روانہ ہوا لیکن بیماری کے باعث انتقال کرگیا۔
ہارون رشید نے اپنے والد اور دادا کی دیکھ بھال میں ایک پرسکون اور مستحکم بچپن گزارا، اور معروف اسکالر علی بن حمزہ بن عبداللہ الاسدی الکوفی ان لوگوں میں سے تھے جنہوں نے اس کی پرورش کی اور اسے پڑھایا۔
158 ہجری میں ابوجعفر المنصور کا انتقال ہوا، اور محمد المہدی خلیفہ بنا، اور اس نے اپنے بیٹے ہارون کو گھڑ سواری، تیر اندازی اور مارشل آرٹ کی تربیت دی۔
انہوں نے بغداد میں نیا محل تعمیر کرایا جو اس سے قبل کے تمام محلات سے زیادہ بڑا اور خوبصورت تھا جس میں ان کا معروف دربار بھی تھا جس سے ہزاروں درباری وابستہ تھے۔
بعد ازاں انہوں نے شام کے حالات کے پیش نظر دربار الرقہ، شام منتقل کر دیا تاہم ان کا کہنا تھا کہ بغداد دنیا کے کسی بھی مقام سے زیادہ بہتر ہے۔
ہارون رشید جب جوان ہوئے تو ان کے والد نے انہیں فوج میں سپہ سالار مقرر کیا اور اس وقت ہارون کی عمر پندرہ سال سے زیادہ نہ تھی اور جب المہدی نے 163 ہجری میں ایک لشکر رومیوں کی سرزمین کی سرکوبی کے لیےایک لشکر بھیجا تو اس میں ہارون رشید بھی شامل تھے اور اس لشکر نے آذربائیجان اور آرمینیا کے ممالک پر قبضہ کر لیا۔
ہارون جب اس جنگ سے بغداد واپس آیاتو المہدی اپنے بیٹے کی فتح کی خوشی میں اس کا نام الرشید رکھا، اور اس نے اپنے بڑے بھائی موسیٰ الہادی کے بعد اس سے ولی عہد کے طور پر بیعت کی، چنانچہ ہارون الرشید دوسرے ولی عہد بن گئے۔
ہارون علم، شاعری اور موسیقی سے شغف رکھنے کے علاوہ خود ایک عالم اور شاعر تھا اور اسے جب بھی اپنی سلطنت یا پڑوسی سلطنتوں میں کسی عالم کا پتہ چلتا تو وہ اسے اپنے دربار میں ضرور طلب کرتا۔
1975ء – حمود الرحمن ، پاکستان کے ساتویں منصف اعظم ، ماہر قانون، مشرقی پاکستان کے بنگلہ دیش بننے کے بعد تحقیقاتی کمیشن کے سربراہ بنائے گئے اور حمود الرحمن کمیشن رپورٹ کے نام سے شہرت کمائی ان کے تیار کردہ رپورٹ آج تک سرکاری طور پر شائع نہیں کی گئی۔
وہ پنجاب پبلک لائبریری کے ڈائریکٹر جنرل، دعوۃ اکیڈمی اور سیرت اسٹڈی سینٹر، بین الاقوامی اسلامی یونیورسٹی اسلام آباد کے ڈائریکٹر بھی رہے۔
اس کو دم خفی اس وجہ سے کہتے ہیں کہ یہ خون جو فضلے میں خارج ہو رہا ہوتا ہے وہ یا تو اتنا کم مقدار میں ہوتا ہے کہ آنکھ سے نظر نہیں آتا یا پھر وہ آنت کے آخری حصے سے خارج ہونے کی بجائے نظام ہاضمہ کے کسی ابتدائی مقام سے خارج ہو رہا ہوتا ہے اور جسم سے آنت میں سفر کے دوران اپنا رنگ تبدیل کرکے فضلے سے مماثلت اختیار کرجاتا ہے جس کے باعث آنکھ سے نظر نہیں آتا۔
عموما طبیب وہ ہدایات فراہم کرتا ہے کہ جو براز یا فضلہ کا نمونہ لینے سے قبل درکار ہوتی ہیں اور انکی نوعیت مختلف مقاصد کے لیے کیے جانے والے برازی اختبار کے لیے مختلف ہوتی ہے۔
اس کے علاوہ اگر کچھ دوائیں زیر استعمال ہوں تو طبیب انکو دیکھ کر یہ فیصلہ کرتا ہے کہ ان میں سے کون سی لی جاسکتی ہیں اور کونسی نمونہ لینے سے قبل بند کرنا مناسب ہے۔
جیسا کہ ابتدا میں بیان آیا کہ یہ اختبار اصل میں اس بات کا پتا چلانے کے لیے کیا جاتا ہے کہ معدہ اور آنتوں میں کہیں سے خون ضائع تو نہیں ہو رہا اور ایسا ایک طبیب اس وقت کرتا ہے جب کہ جسم میں خون کی کمی بھی واقع ہو رہی ہو اور اس کی کوئی ظاہر وجہ بھی سامنے نہ آتی ہو۔
یا پھر طبیب کے تجربہ کی بنیاد پر اگر وہ محسوس کرے کہ مریض کسی ایسے مرض میں پہلے سے مبتلا ہے کہ جس میں اس طرح خون کے ضائع ہونے کا اندیشہ ہو تو طبیب ایسا اختبار کرنے کی ہدایت کر سکتا ہے۔
یا تو یہ کہ فضلہ یا براز کو کسی شیشی کی جانب سے مہیا کی جاتی ہے) میں حاصل کرکے مختبر تک پہنچایا جاتا ہے یا پھر چند کاروباری ادارے جو طب سے متعلق اشیاء بناتے ہیں وہ خاص قسم کا بستہ فراہم کرتے ہیں جسمیں کہ براز کو حاصل کرکے ڈاک کے ذریعہ بھی مختبر تک بھیجا جاسکتا ہے۔
جدید طرز کے اختبارات گلوبین کو بھی تلاش کرتے ہیں، گلوبین دراصل ہیم کے ساتھ ملکر خون کی سرخ رنگت بنانے والا سالمہ ہیموگلوبین تیار کرتا ہے۔
یہ روشنی کی کچھ طول موجوں کو منہا کرنے والا اثر ہے جس کے تحت روشنی میں سے چھوٹی طول موجیں، جن میں نیلی اور بنفشی روشنی شامل ہیں، نکل جاتی ہیں۔
سورج نکلتے یا ڈوبتے وقت جب سورج آسمان پر نیچا ہوتا ہے، تو روشنی کو ہم تک پہنچنے کے لیے اور بھی زیادہ ہوا میں سے گزرنا پڑتا ہے جس کے باعث یہ اثر اور زیادہ شدید ہو جاتا ہے اور سورج ہمیں نارنجی اور کبھی سرخ تک نظر آتا ہے۔
سورج کو پہلے ایک چھوٹا اور غیر اہم ستارہ سمجھا جاتا تھا، لیکن اب یہ بات معلوم ہو چکی ہے کہ سورج ہمارے کہکشاں جادہ شیر کے 85% ستاروں سے، جن میں بیشتر سرخ بونے ہیں، زیادہ روشن ہے۔
اس میں ہائیڈروجن کا تناسب تقریباً 74% بلحاظ کمیت یا 92% بلحاظ حجم اور ہیلیم کا تناسب تقریباً %24 بلحاظ کمیت یا %7 بلحاظ حجم ہے۔
سورج ابھی جادہ شیر کے جس حصے سے گزر رہا ہے اس میں ہم سے قریب ترین 50 ستاروں میں، جو زمین سے 17 نوری سال کے فاصلے تک واقع ہیں، کمیت کے لحاظ سے اس کا نمبر چوتھا ہے۔
سائنسدانوں کا کہنا ہے کہ دنیا کو سورج کی سطح پر غیر معمولی سکون یا ٹھہراؤ کا سامنا ہے یا آسان الفاظ میں یوں سمجھ لیجیے کہ سورج ابھی سو رہا ہے۔
پروفیسر رچرڈ ہیرسن نے جو تیس سال سے سولر سائنس دان ہیں بتایا کہ انھوں نے اپنی زندگی میں ایسی صورت حال یا سورج کی سطح پر ٹھہراؤ نہیں دیکھا۔
پروفیسر رچرڈ کا کہنا ہے کہ سترہویں صدی میں کئی دہائیوں تک سورج کی سطح پر پیدا ہونے والے دھبے غائب ہو گئے تھے جس کی وجہ سے کرۂ شمالی میں شدید سردی ہو گئی تھی اور لندن کا دریائے ٹیمز منجمد ہو گیا تھا۔
ردر فورڈ اپلیٹن لیباٹری کے پروفیسر رچرڈ ہیرسن کا کہنا ہے کہ آپ جو کچھ بھی کر لیں ’سولر پیکس‘ میں کمی واقع ہو رہی ہے اور سورج کی سطح پر بلند ہونے والے شعلوں کی کمی سے یہ بات بالکل واضح ہے۔
یونیورسٹی کالج آف لندن کی ڈاکٹر لوسی گرین نے اس صورت حال پر بات کرتے ہوئے کہا کہ شمسی طوفانوں کے دورانیوں میں کمی ہو رہی ہے اور اس کا مطلب ہے سورج کی سطح پر جو ارتعاش ہے وہ بھی کم ہو رہا۔
ڈاکٹر لوسی گرین نے بتایا کہ سنہ 1609ء کے بعد سے مستقل سورج کے دھبوں یا اس پر اٹھنے والے شعلوں کا مشاہدہ کیا جا رہا ہے اور دنیا کے پاس چار سو سال کے مشاہدات کا ذخیرہ موجود ہے۔
بی بی سی کی سائنس کی نامہ نگار ربیکا مورل نے اپنی ایک رپورٹ میں کہا ہے کہ ’شمالی روشنیاں‘ دنیا اور سورج کے درمیان انتہائی قریبی تعلق کی یادہانی کراتی رہتی ہیں۔
سورج کی شعائیں یا بنفشی شعاعیں زمین کی طرف منعکس ہوتی ہیں اور سورج کی سطح سے اٹھنے والے شعلے اربوں ٹن ’چارج پارٹیکلز‘ خلاء میں بکھیر دیتے ہیں۔
سائنسدانوں کے لیے یہ صورت حال انتہائی حیران کن ہے اور وہ جاننے کی کوشش میں ہیں کہ سورج پر آنے والے شمسی طوفانوں میں کمی کے دنیا پر کیا اثرات مرتب ہوں گے۔
یورپ کی تاریخ کے اس سرد ترین دور کو ’مونڈر منیمیم‘ کا نام اس سائنس دان کے نام پر دیا گیا تھا جس نے سورج پر ہونے والی سرگرمی میں کمی کا مشاہدہ کیا تھا۔
سورج کی شعائیں یا جنھیں ’سولر ونڈز‘ بھی کہا جاتا ہے جب زمین کے اردگرد کے ماحول سے ٹکراتی ہیں تو شمالی روشنایاں یا ’آرورا بوریالِس‘ بنتا ہے۔
وہ ایرپورٹ سے سیدھے ایوان صدر پہنچے جہاں انہوں نے دو گھنٹے تک یحییٰ خان سے مذاکرات کیے‘ شام ساڑھے چار بجے وہ ایوان صدر سے واپس نکلے تو ان کی کار پر صدر پاکستان کا پرچم لہرا رہا تھا۔
تفصیلات کے مطابق یحییٰ‘ بھٹو مذاکرات کے بعد‘ یحییٰ خان عہدہ صدارت اور چیف مارشل لا ایڈمنسٹریٹر دونوں عہدوں سے مستعفی ہو گئے۔
اس خطاب میں انہوں نے کہا ’’ہم اپنی زندگی کے بدترین بحران سے دوچار ہیں‘ ہمیں ٹکڑے جمع کرنے ہیں‘ بہت چھوٹے چھوٹے ٹکڑے‘ ہم نیا پاکستان بنائیں گے‘ ایک ایسا پاکستان جس کا خواب قائد اعظم نے دیکھا تھا۔
‘‘ اپنے اس خطاب میں انہوں نے مشرقی پاکستان سے مصالحت‘ سماجی اور اقتصادی انصاف کی ضرورت‘ بیرونی ممالک سے پاکستانی سرمائے کی واپسی‘ عوامی اصلاحات اور نیشنل عوامی پارٹی پر سے پابندی کے خاتمے کا اعلان کیا۔
اسی تقریر میں انہوں نے سابق صدر یحییٰ خان کے ساتھ ساتھ جنرل عبدالحمید خان‘ جنرل ایم ایم پیرزادہ‘ میجر جنرل عمر‘ میجر جنرل خداداد خان‘ میجر جنرل کیانی اور میجر جنرل مٹھا کو فوج سے سبکدوش کرنے اور لیفٹیننٹ جنرل گل حسن کو بری فوج کا قائم مقام کمانڈر انچیف مقرر کرنے کا اعلان کیا۔
غلام مصطفی کھر کو پنجاب کا‘ ممتاز بھٹو کو سندھ کا، حیات محمد خان شیر پائو کو سرحد کا اور سردار غوث بخش رئیسانی کو بلوچستان کا گورنر مقرر کیا گیا اور نور الامین نائب صدر کے عہدے پر فائز کردیے گئے۔
ان وزرا میں جے اے رحیم‘ میاں محمود علی قصوری‘ جسٹس فیض اللہ کندی‘ ڈاکٹر مبشر حسن‘ غلام مصطفی جتوئی‘ ملک معراج خالد‘ شیخ محمد رشید‘ رانا محمد حنیف‘ عبدالحفیظ پیرزادہ اور راجا تری دیو رائے شامل تھے۔
آپ کا بطور آرمی چیف دورانیہ بہت کم رہا کیونکہ 3 مارچ 1972ء کو وزیر اعظم ذو الفقار علی بھٹو نے آپ کو آرمی چیف کے عہدے سے سبکدوش کر دیا۔
لیفٹننٹ جنرل گل حسن خان کی خودنوشت سوانح عمری انگریزی میں میمائرز آف جنرل گل حسن خان اور اردو میں آخری کمانڈر انچیف کے نام سے شائع ہو چکی ہے ۔
اس سلسلے میں پاکستان کے محکمہ ڈاک نے تین ڈاک ٹکٹوں کا ایک سیٹ جاری کیاجن پر پاکستان کی بھونگ مسجد، ایران کی مسجدگوہر شاد اور ترکی کی مسجد سلیمانیہ کی تصاویر بنی تھیں۔
20دسمبر 1987ء کو لاہور میں واقع کیتھڈرل چرچ آف ری سرنکشن کے قیام کی صدسالہ سالگرہ کے موقع پر پاکستان کے محکمہ ڈاک نے ایک ڈاک ٹکٹ جاری کیا جس پراس کیتھڈرل کی عمارت کی خوب صورت تصویر طبع کی گئی تھی ۔
اس ڈاک ٹکٹ کی مالیت تین روپے تھی اور اس پر 1887-1987کے الفاظٖ شائع کیے گئے تھے اور اس کا ڈیزائن پاکستان سیکیورٹی پرنٹنگ پیپرز کے ڈیزائنر جناب عادل صلاح الدین نے تیار کیا تھا۔
20دسمبر 2006ء کو پاکستان کے محکمہ ڈاک نے بلتت ہیریٹیج ٹرسٹ کے دس سال مکمل ہونے پر ایک خوبصورت یادگاری ڈاک ٹکٹ کا اجرأ کیا جس پر قلعہ بلتت کی تصویر اور بلتت ہیریٹیج ٹرسٹ کا لوگو شائع کیا گیا تھا۔
1942ء رانا بھگوان داس ، نصیر آباد قمبر شہداد کوٹ میں پیدا ہونے والے پاکستانی وکیل و منصف ، منصف عدالتِ عالیہ سندھ اور منصف عدالت عظمیٰ رہے اور نگران منصف اعظم عدالت عظمیٰ بھی رہے ۔
20 دسمبر2001ء کو پاکستان کے محکمہ ڈاک نے نشتر میڈیکل کالج، ملتان کے قیام کی پچاسویں سالگرہ کے موقع پر پانچ روپے مالیت کا ایک ڈاک ٹکٹ جاری کیا۔
20 دسمبر2002ء کوپاکستان کے محکمہ ڈاک نے پاکستان کے ممتاز حکیم، حکیم محمد حسن قرشی کی یاد میں ایک یادگاری ڈاک ٹکٹ جاری کیا جو ان کی تصویر سے مزین تھا۔
1956ء ڈاکٹر فہمیدہ مرزا ، ڈاکٹر ماہر امراضِ نسواں ، زرعی ماہر ، ماہرِ معاشیات و سیاست دان، اٹھارہویں اسپیکر قومی اسمبلی پاکستان ، فہمیدہ مرزا پاکستان میں پہلی خاتون ہیں جو قومی اسمبلی کی اسپیکر منتخب ہوئیں ، 20 اگست 2018ء سے وزیر بین الصوبائی رابطہ ہیں۔
1873ء محمد عاکف ارصوی ، ترکی کے معروف شاعر، ادیب، دانشور، رکن پارلیمان اور ترکی کے قومی ترانے "استقلال مارشی” کے خالق ، یہ ترانہ اور محمد عاکف کی تصویر 1983ء سے 1989ء تک رائج 100 ترک لیرا کے بینک نوٹ پر بھی موجود رہی۔
20 دسمبر 1980ء کو پاکستان کے محکمہ ڈاک نے منی آرڈر سروس کے سو سال مکمل ہونے پر ایک یادگاری ڈاک ٹکٹ جاری کیا جس پر ’’منی آرڈر فارم ‘‘ شائع کیا گیا تھا۔
1915ء محمد نصرت بمعروف عزیز نیسن ، بیسویں صدی کا ترکی کا مشہور ادیب، شاعر، ڈراما نگار، مزاح نگار، 100 سے زائد کتابوں کے مصنف اور جدید ترکی ادب کا معروف ترین نام ہے۔
1982ء محمد آصف ، پاکستانی کرکٹ کھلاڑی ، جسے بدنام زمانہ برطانوی اخبار "نیوز آف دی ورلڈ" نے سٹے بازی کے مقدمہ میں پھنسوا کر برطانوی عدالت سے سزا دلوائی۔
ملحقہ علاقہ خیرپورسادات,سیت پور خانگڑھ دوئمہ, سلطان پور,گبرآرائیں,جھگی والہ , پرمٹ چوک ,شہر سلطان اور بہت سے چھوٹے پر مشتعمل شامل ہیں
اس کی تعمیر سے علاقے میں جہاز رانی پر انتہائی مثبت اثرات مرتب ہوئے کیونکہ اس سے قبل جہاز براعظم جنوبی امریکا کے گرد چکر لگا کر راس ہارن سے بحر الکاہل میں داخل ہوتے تھے۔
اس طرح نیویارک سے سان فرانسسکو کے درمیان بحری فاصلہ 9 ہزار 500 کلومیٹر ہو گیا جو راس ہارن کے گرد چکر لگانے پر 22 ہزار 500 کلومیٹر تھا۔
آج نہر پانامہ دنیا کے اہم ترین بحری راستوں میں سے ایک ہے جہاں سے ہر سال 14 ہزار سے زائد بحری جہاز گذرتے ہیں جن پر 203 ملین ٹن سے زیادہ سامان لدا ہوتا ہے۔